text: 5. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 281 της 26 Ιουλ./21 Αυγ. 1986 (ΦΕΚ Α΄  127) (Διόρθ. σφαλμ. στο ΦΕΚ Α΄ 155/6 Οκτ. 1986) Παράταση προθεσμίας αναγνώρισης προϋπηρεσίας των εκπαιδευτικών Ιδιωτικής Γενικής Εκπαιδεύσεως στο Ταμείο Επικουρικής Ασφαλίσεως Εκπαιδευτικών Ιδιωτικής Γενικής Εκπαιδεύσεως (Ν.Π.Δ.Δ.). ΄Αρθρο μόνο.-Στο τέλος του Καταστατικού του Ταμείου Επικουρικής Ασφαλίσεως Εκπαιδευτικών Ιδιωτικής Γενικής Εκπαιδεύσεως (ΝΠΔΔ) προστίθεται μεταβατική διάταξη ως ακολούθως: «Ασφαλισμένοι του Ταμείου, οι οποίοι έχουν υπαχθεί στην ασφάλιση του Ταμείου Επικουρικής Ασφαλίσεως Εκπαιδευτικών Ιδιωτικών Γενικής Εκπαιδεύσεως την 1.10.1979 και συμπλήρωσαν πενταετία, μπορούν να αναγνωρίσουν ως συντάξιμη την εκπαιδευτική τους προϋπηρεσία που διανύθηκε σε σχολεία Δημόσιας ή Ιδιωτικής Γενικής Εκπαίδευσης με τους όρους και προϋποθέσεις του άρθρ. 6 του Π.Δ. 693/1979 (ΦΕΚ 204/3.9.79 τ.Α΄) «περί λειτουργίας του Ταμείου Επικουρικής Ασφαλίσεως Εκπαιδευτικών Ιδιωτικής Γενικής Εκπαιδεύσεως» όπως τροποποιήθηκε με το Π.Δ. 45/85 (ΦΕΚ 16/11.2.85 τ.Α΄)» τροποποίηση του εδαφ. α της παρ. 2 του άρθρ. 6 του 693/79 Π.Δ/τος. Η αναγνώριση γίνεται με απόφαση του Δ.Σ. του Ταμείου μετά από αίτηση του ασφαλισμένου, η οποία πρέπει να υποβληθεί μέσα σε ανατρεπτική προθεσμία έξι μηνών από την πρώτη του επομένου μήνα από τη δημοσίευση του παρόντος». 